রাজা হিন্দুস্তানী

রাজা হিন্দুস্তানী (হিন্দি: राजा हिन्दुस्तानी, বাংলা: রাজা ভারতীয়) ধর্মেশ দর্শন পরিচালিত ১৯৯৬ সালের ভারতীয় রোমান্টিক নাট্য চলচ্চিত্র। ছবিটি কাহিনী ও সংলাপ লিখেছেন ধর্মেশ দর্শন ও জাভেদ সিদ্দিকী এবং চিত্রনাট্য লিখেছেন রবিন ভাট। এতে প্রধান চরিত্রে অভিনয় করেছেন আমির খান, কারিশমা কাপুর, সুরেশ ওবেরয়, ও জনি লিভার। ১৯৯৬ সালের ১৫ নভেম্বর মুক্তি পাওয়া এই চলচ্চিত্রটির মূল কাহিনী ১৯৬৫ সালের শশী কাপুর ও নন্দা অভিনীত চলচ্চিত্র জব জব ফুল খিলের মত। আনুমানিক ₹৫৭.৫ মিলিয়ন বাজেটে নির্মিত চলচ্চিত্রটি ১৯৯৬ সালের সর্বোচ্চ আয়কারী চলচ্চিত্র। এটি ১০টি বিভাগে ফিল্মফেয়ার পুরস্কারের মনোনয়ন লাভ করে এবং শ্রেষ্ঠ চলচ্চিত্রসহ পাঁচটি বিভাগে পুরস্কার অর্জন করে। রাজা হিন্দুস্তানি একজন ট্যাক্সি চালক ও টুরিস্ট গাইড। সে সহজসরল জীবনযাপন করে কিন্তু অন্যায় দেখলে সে তার প্রতিবাদ করে। আরতি সেহগল তার অতীতের খোঁজ করছে। তাই সে তার ছুটিতে তার মৃত মায়ের স্মৃতি খুঁজতে পালংক্ষেত যায়। বিমানবন্দর থেকে পালংক্ষেত যেতে অন্য যানবাহন না পেয়ে সে রাজার ট্যাক্সিতে চড়ে। কয়েকদিনের মধ্যে আরতি আর রাজার মধ্যে প্রেমের সম্পর্ক গড়ে ওঠে। এরই মধ্যে একদিন আরতির বাবা সেখানে এসে তাকে মুম্বাই নিয়ে যেতে চায়। আরতি তার বাবাকে রাজার কথা বলে। তার বাবা রাজাকে মুম্বাই গিয়ে সমাজের একজন হওয়ার শর্তে তাকে মেনে নেওয়ার কথা বলে। রাজা তাতে অসম্মতি জানায় এবং তার বাবাকে জবাব দিতে বলে। আরতি রাজার কাছে থাকার সিদ্বান্ত নেয় এবং তার বাবার আশীর্বাদ চায়। তার বাবা মুম্বাই ফিরে যায়। কিছুদিন পর আরতির বাবা তাকে ক্ষমা করে দেয় এবং পালংক্ষেত তাকে দেখতে আসে। জনাব সেহগল তার মেয়ে এবং জামাতাকে একটি বাড়ি উপহার দেয়, কিন্তু রাজা সে উপহার নিতে অসম্মতি জানায় কারণ সে একে উপহার নয় বরং দান হিসেবে দেখে। আরতির সৎ মা শালিনী, তার ভাই স্বরাজ ও তার ভাইয়ের ছেলে জয় একে সেহগলের সম্পত্তি দখলের সুযোগ হিসেবে দেখে। তারা এক জন্মদিনে অনুষ্ঠানে রাজা ও আরতিকে ডেকে আনে এবং এমন পরিস্থিতির সৃষ্টি করে যে তারা আলাদা হয়ে যায়। আরতি বুঝতে পারে সে গর্ভবতী, কিন্তু ডাক্তারের পরামর্শ অনুযায়ী তার স্বাস্থ্য ঝুঁকি থাকার কারণে সে পালংক্ষেত না গিয়ে তার সৎ মাকে বলে রাজাকে সেই খবর দিয়ে মুম্বাইয়ে নিয়ে আসবে। আরতির সৎ মা রাজাকে বলে আরতি তাকে তালাক দিতে চায় কিন্তু রাজা অসম্মতি জানায়। কিছুদিন পর রাজা জানতে পারে আরতির একটি সন্তান হয়েছে এবং সে তার সন্তানকে রাজার কাছ থেকে দূরে রাখতে চায়। রাজা কখনো তার সন্তানকে দেখতে পারবে না এই ভয়ে সে তার সন্তানকে চুরি করে নিয়ে যায়। আরতি রাজার কাছে গিয়ে হাত জোর করে তার সন্তানকে ভিক্ষা চায়। সেসময়ে আরতির সৎ মায়ের মিথ্যা ও প্রবঞ্চনা প্রকাশ পায় এবং আরতি ও রাজা পুনর্মিলিত হয়। আমির খান - রাজা হিন্দুস্তানি কারিশমা কাপুর - আরতি সেহগল সুরেশ ওবেরয় - জনাব সেহগল, আরতির বাবা অর্চনা পূরণ সিংহ - শালিনী সেহগল / শালু, আরতির সৎ মা ফরিদা জালাল - রাজার চাচী টিকু তালসানিয়া - রাজার চাচা প্রমোদ মথু - স্বরাজ, শালুর ভাই মহনিস বেল - জয়, শালুর ভাইপো জনি লিভার - বলবন্ত সিং নবনিত নিশান - কোমল সিং / কাম্মো বীরু কৃষ্ণ - গুলাব সিং কুনাল খেমু - রজনিকান্ত রাজ্জাক খান - ট্যাক্সি চালক কল্পনা আইয়ার - "পরদেশী পরদেশী" গানে বিশেষ উপস্থিতি প্রতিভা সিনহা - "পরদেশী পরদেশী" গানে বিশেষ উপস্থিতি রাজা হিন্দুস্তানি চলচ্চিত্রের সুর ও সঙ্গীত পরিচালনা করেছেন নাদিম-শ্রাবণ। গীত রচনা করেছেন সমীর। ছবিতে আটটি গান রয়েছে। এই ছবির "কিতনা পেয়ারা তুঝে রব নে বানায়া" গানটি নুসরাত ফাতেহ আলী খানের "কিন্না সুনা তেনু রব নে বানায়া" পাঞ্জাবি গানের হিন্দি অনুবাদ। প্ল্যানেট বলিউডের অঙ্কিত যোশি এই চলচ্চিত্রের গানকে ১০ এ ৯.৫ রেটিং দিয়েছেন। "Raja Hindustani"। বক্স অফিস ইন্ডিয়া। সংগ্রহের তারিখ ১৭ এপ্রিল ২০১৭।  Chowdhury, Nandita (৩১ ডিসেম্বর ১৯৯৬)। "Charisma takes over"। ইন্ডিয়া টুডে। সংগ্রহের তারিখ ১৭ এপ্রিল ২০১৭।  "Best Film award winners down the years"। ফিল্মফেয়ার। ৩১ ডিসেম্বর ২০১৫। সংগ্রহের তারিখ ১৭ এপ্রিল ২০১৭।  "100 Greatest Bollywood Soundtracks Ever - Part 2"। প্ল্যানেট বলিউড। ২৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৭।  "I miss music director duo Nadeem-Shravan: Sameer"। দ্য টাইমস অফ ইন্ডিয়া। ৫ ফেব্রুয়ারি ২০১২। সংগ্রহের তারিখ ১৭ এপ্রিল ২০১৭।  Joshi, Aniket। "Raja Hindustani Music Review"। প্ল্যানেট বলিউড। সংগ্রহের তারিখ ১৭ এপ্রিল ২০১৭।  "Hindi TV Serials 42nd Filmfare Awards"। nettv4u। সংগ্রহের তারিখ ১৭ এপ্রিল ২০১৭।  "Star Screen Awards 1997"। Awards Shows। সংগ্রহের তারিখ ১৭ এপ্রিল ২০১৭।  ইন্টারনেট মুভি ডেটাবেজে রাজা হিন্দুস্তানী (ইংরেজি)